CELEX: 62021TN0324
Language: bg
Date: 2021-06-10 00:00:00
Title: Дело T-324/21: Жалба, подадена на 10 юни 2021 г. — Harley-Davidson Europe и Neovia Logistics Services International/Комисия

26.7.2021   
            
            
               BG
            
            
               Официален вестник на Европейския съюз
            
            
               C 297/49
            
         
      Жалба, подадена на 10 юни 2021 г. — Harley-Davidson Europe и Neovia Logistics Services International/Комисия
      (Дело T-324/21)
      (2021/C 297/61)
      Език на производството: английски
      
         Страни
      
      
         Жалбоподатели: Harley-Davidson Europe Ltd (Оксфорд, Обединено кралство), Neovia Logistics Services International (Вилворде, Белгия) (представители: O. van Baelen и G. Lebrun, lawyers)
      
         Ответник: Европейска комисия
      
         Искания
      
      Жалбоподателите искат Общият съд:
      
                  —
               
               
                  да отмени обжалваното решение (1) в неговата цялост,
               
            
                  —
               
               
                  да осъди Комисията да понесе направените от нея съдебни разноски, както и съдебните разноски, направени от жалбоподателите в настоящото производство,
               
            
                  —
               
               
                  да изведе всички необходими последици от решението и
               
            
                  —
               
               
                  да разпореди по своя преценка подходящи процесуално-организационни действия или действия по събиране на доказателства.
               
            
         Основания и основни доводи
      
      В подкрепа на жалбата си жалбоподателите излагат шест основания.
      
                  1.
               
               
                  Първо основание: Комисията е нарушила съществени процесуални правила. Обжалваното решение не е достатъчно мотивирано и Комисията не е следвала правилно процедурата на консултативния комитет.
               
            
                  2.
               
               
                  Второ основание: обжалваното решение е опорочено от явна грешка в преценката на относимите факти.
               
            
                  3.
               
               
                  Трето основание: Комисията е злоупотребила с правото си да иска отмяна по член 34, параграф 11 от Регламент (ЕС) № 952/2013 (2) на Европейския парламент и на Съвета от 9 октомври 2013 година за създаване на Митнически кодекс на Съюза, тъй като е основала обжалваното решение на погрешно тълкуване на член 33 от Делегиран регламент (ЕС) 2015/2446 на Комисията (3) (наричан по-нататък „Делегираният регламент“).
               
            
                  4.
               
               
                  Четвърто основание: член 33 от Делегирания регламент е невалиден, тъй като: i) ако тълкуването на Комисията е правилно, този член нарушава изискванията на член 290 ДФЕС и ii) такова нарушение го прави при всички положения невалиден.
               
            
                  5.
               
               
                  Пето основание: обжалваното решение нарушава общите принципи на правото на Европейския съюз и Хартата на основните права на Европейския съюз.
               
            
                  6.
               
               
                  Шесто основание: при приемане на обжалваното решение Комисията е злоупотребила с правомощията си и с правото си да иска отмяна на решения, отнасящи се до обвързваща информация за произхода, като неизбежна последица от твърдените по-горе нарушения и като резултат от това, че е злоупотребила с правото си да иска отмяна с политически цели в противоречие със същинската му цел, а именно да гарантира правилното и еднакво прилагане от държавите членки на правилата за произход.
               
            
         (1)  Решение за изпълнение (ЕС) 2021/563 на Комисията от 31 март 2021 година относно валидността на някои решения, отнасящи се до обвързваща информация за произхода (OB L 119, 2021 г., стр. 117).
      
         (2)  ОВ L 269, 2013 г., стр. 1.
      
         (3)  ОВ L 343, 2015 г., стр. 1.